وباء فيروس كورونا (بالانجليزي: COVID-19 Pandemic) هوه وباء عالمى بسبب انتشار مرض فيروس كورونا 2019 (كوڤيد-19) COVID-19 اللى بيسببه ڤايروس سارس-كوڤ-2 اللى اسمه كمان فيروس كورونا 2019. لحد يوم 30 ديسمبر 2020 كان فيه أكتر من 82 مليون و 700 الف حالة كوڤيد-19 متشخصه ف أكتر من 218 دولة ومنطقة، مات منهم أكتر من1،804،575 حاله و خف أكتر من 58،611،869 حاله. المجهودات علشان منع انتشار الفيروس منها قيود على السفر والحجر الصحى وحظر التجول وتأجيلات والغاء الأحداث و قفل اماكن الاكل. الوباء عمل اضطراب اجتماعى و اقتصادى عالمى شديد . كمان انتشرت على الانترنت معلومات غلط عن وباء ڤايروس كورونا 2019–2020 بالخصوص عن مصدره. العلاج الأساسي هوه علاج الأعراض و دعم العيانيين، والعلماء لسه شغال علي تطوير تطعيمات فعالة، مع سماح بعض الدول بالاستخدام الطارئ لبعض اللقاحات اللي اتخطت مراحل التجربة الأولي. من اجراءات الوقايه غسل الايدين، وتغطية البؤ عند الكحه، والحفاظ على مسافه بين الناس، و المراقبة والعزلة الذاتية للأشخاص اللى يشتبه ف اصابتهم بالعدوا. فيروسات كورونا بتشمل فيروسات ممكن تسبب في مجموعه من الامراض في البشر، تتراوح ما بين نزلة البرد العادية و بين المتلازمة التنفسية الحادة الشديده.